stanford-oval/wikipedia huggingface dataset:
ลาก่อนปาร์ตี้แรงก์ A ผมคนนี้จะไปอยู่กับลูกศิษย์
สื่อ > ไลต์โนเวล

ลาก่อนปาร์ตี้แรงก์ A ผมคนนี้จะไปอยู่กับลูกศิษย์เขียนโดยโคซุเกะ อุนางิ ได้รับการตีพิมพ์เป็นตอนในเว็บไซต์โชเซ็ตสึกะ นิ นาโร ตั้งแต่วันที่ 2 ตุลาคม พ.ศ. 2563 จนถึง 26 สิงหาคม พ.ศ. 2566 ต่อมาโคดันชะได้นำมาตีพิมพ์และเริ่มตีพิมพ์เป็นไลต์โนเวลพร้อมภาพประกอบโดยซูเปอร์ซอมบี้ ภายใต้สำนักพิมพ์ไลต์โนเวลโคดันชะ เรโนเบะ บุ๊คส์ เมื่อวันที่ 2 มิถุนายน พ.ศ. 2564 ได้รับการตีพิมพ์เป็นหนังสือทั้งหมด 4 เล่มที่ได้รับการวางจำหน่าย ณ เดือนตุลาคม พ.ศ. 2567
| # | วันที่ออกจำหน่าย | ISBN |
| --- | --- | --- |
| 1 |  2 มิถุนายน พ.ศ. 2564 | 978-4-06-523716-8 |
| 2 |  1 ตุลาคม พ.ศ. 2564 | 978-4-06-524789-1 |
| 3 |  1 กรกฎาคม พ.ศ. 2565 | 978-4-06-527672-3 |
| 4 |  2 ตุลาคม พ.ศ. 2567 | 978-4-06-536637-0 |
สื่อ > มังงะ

การดัดแปลงเป็นมังงะที่วาดภาพประกอบโดยยูริ เริ่มลงพิมพ์เป็นตอนในเว็บไซต์และแอปแม็กกาซีน พ็อกเก็ต ของโคดันชะ เมื่อวันที่ 25 มิถุนายน พ.ศ. 2564 ตอนต่าง ๆ ของมังงะได้รับการรวบรวมเป็นเล่ม(ทังโกบง) โดยเล่มแรกวางจำหน่ายเมื่อวันที่ 8 ตุลาคม พ.ศ. 2564 และได้รับการรวบรวมตีพิมพ์เป็นเล่มเป็นจำนวน 9 เล่ม ณ เดือนมกราคม พ.ศ. 2568
| # | วันที่ออกจำหน่ายภาษาญี่ปุ่น | ISBN ภาษาญี่ปุ่น |
| --- | --- | --- |
| 1 |  8 ตุลาคม พ.ศ. 2564 | 978-4-06-525695-4 |
| 2 |  9 กุมภาพันธ์ พ.ศ. 2565 | 978-4-06-526887-2 |
| 3 |  8 กรกฎาคม พ.ศ. 2565 | 978-4-06-528176-5 |
| 4 |  9 ธันวาคม พ.ศ. 2565 | 978-4-06-529639-4 |
| 5 |  9 พฤษภาคม พ.ศ. 2566 | 978-4-06-531565-1 |
| 6 |  6 ตุลาคม พ.ศ. 2566 | 978-4-06-532886-6 |
| 7 |  9 เมษายน พ.ศ. 2567 | 978-4-06-535168-0 |
| 8 |  9 กันยายน พ.ศ. 2567 | 978-4-06-536775-9 |
| 9 |  8 มกราคม พ.ศ. 2568 | 978-4-06-538050-5 |
สื่อ > อนิเมะ

มีการประกาศสร้างเป็นซีรีส์อนิเมะทางโทรทัศน์ในวันที่ 4 กันยายน พ.ศ. 2567 ซีรีส์เรื่องนี้ผลิตโดยสตูดิโอบันได นัมโค พิคเจอร์ส และกำกับโดยคัตสึมิ โอโนะ โดยมีคาซูยูกิ ฟุเดยาซุเป็นผู้เขียนบท มาซาคาซึ ยามาซากิเป็นผู้ออกแบบตัวละคร และโก ซาคาเบะเป็นผู้แต่งเพลงประกอบ เริ่มออกอากาศในวันที่ 12 มกราคม พ.ศ. 2568 ทางช่องนิปปงทีวีและจะออกอากาศต่อเนื่องกัน 2 ช่วง สำหรับเพลงเปิดของช่วงแรกคือเพลง "Enter" ที่ขับร้องโดยคาซุมะ คาวามูระแห่งวงเดอะแรมเพจฟรอมเอ็กไซล์ไทรบ์ ภายใต้ชื่อโซโล่ว่า Rei ในขณะที่เพลงปิดคือเพลง "Treasure Chest" ขับร้องโดยยูกิ ทานากะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียตะวันออกเฉียงใต้
สื่อ > อนิเมะ > รายชื่อตอน

| ตอน | ชื่อ  | กำกับโดย  | สตอรี่บอร์ดโดย  | หัวหน้าผู้กำกับแอนิเมชั่นโดย  | วันที่ฉายครั้งแรก  |
| --- | --- | --- | --- | --- | --- |
| 1 | "กำเนิดโคลเวอร์" Transliteration: "Kurōbā Tanjō" (ญี่ปุ่น: クローバー誕生) | โคซุเกะ ชิโมโทริ | คัตสึมิ โอโนะ | มาซาคาซึ ยามาซากิ | 11 มกราคม 2568 (2025-01-11) |
| 2 | "มอนสเตอร์ที่อาศัยในป่า" Transliteration: "Majū no Sumu Mori" (ญี่ปุ่น: 魔獣の棲む森) | ริวตะ ยามาโมโตะ | คัตสึมิ โอโนะ | ยูมิโกะ ฮาระ | 18 มกราคม 2568 (2025-01-18) |
| 3 | "โอเวอร์โฟล" Transliteration: "Ōbāfurou" (ญี่ปุ่น: オーバーフロウ) | อายากะ สึจิฮาชิ | ชินอิจิ วาตานาเบะ | อิปเป อิจิอิ | 25 มกราคม 2568 (2025-01-25) |
| 4 | "ชาโดว์สตอล์กเกอร์" Transliteration: "Kage no Hito" (ญี่ปุ่น: 影の人) | เคนโตะ นากาโกมิ | นางิสะ มิยาซากิ | อากิระ ทาคาฮาชิ | 1 กุมภาพันธ์ 2568 (2025-02-01) |
| 5 | "มิชชัน" Transliteration: "Misshon" (ญี่ปุ่น: 国選依頼) | ชิเงกิ อาวาอิ | อากิระ นิชิโมริ | มาซาคาซึ ยามาซากิ | 8 กุมภาพันธ์ 2568 (2025-02-08) |
| 6 | "ความมืดไร้สี" Transliteration: "Mushoku no Yami" (ญี่ปุ่น: 無色の闇) | ยูได อิชิกาวะ | อากิระ นิชิโมริ | ยูมิโกะ ฮาระ | 15 กุมภาพันธ์ 2568 (2025-02-15) |
| 7 | "ราชันไร้มรณาซีดเผือด" Transliteration: "Aojiroki Nō Raifu Kingu" (ญี่ปุ่น: 青白き不死者王) | ชิเงรุ อุเอดะ | โมเอะ คาโต | อิปเป อิชิอิ,  โซราโตะ ชิมิซึ | 22 กุมภาพันธ์ 2568 (2025-02-22) |
| 8 | "ครั้งหนึ่งเคยเป็นเพื่อน" Transliteration: "Katsute Tomo de Atta Mono" (ญี่ปุ่น: かつて友であったもの) | อายากะ สึจิฮาชิ | อายากะ สึจิฮาชิ | อากิระ ทาคาฮาชิ | 1 มีนาคม 2568 (2025-03-01) |
| 9 | "โคลเวอร์หกใบ" Transliteration: "Mu-tsu Ba no Kurōbā" (ญี่ปุ่น: 六つ葉のクローバー) | ฮิโรมาซะ อิริเอะดะ | ทาคายูกิ อินากากิ | อิปเป อิชิอิ,  โซราโตะ ชิมิซึ | 8 มีนาคม 2568 (2025-03-08) |
| 9.5 | "บทพิเศษ ปาร์ตี้โคลเวอร์" Transliteration: "Pātī Tokushū! Kurōbā" (ญี่ปุ่น: パーティ特集！クローバー) | TBD | TBA | TBA | 15 มีนาคม 2568 (2025-03-15) |
| 10 | "การเริ่มต้นใหม่ของโคลเวอร์" Transliteration: "Pātī Toushū! Kurōbā" (ญี่ปุ่น: パーティ特集！クローバー) | TBD | TBA | TBA | 22 มีนาคม 2568 (2025-03-22) |
แหล่งข้อมูลอื่น

เว็บโนเวล ที่โชเซ็ตสึกะ นิ นาโร (ในภาษาญี่ปุ่น)
เว็บไซต์อย่างเป็นทางการของมังงะ (ในภาษาญี่ปุ่น)
เว็บไซต์อย่างเป็นทางการของอนิเมะ (ในภาษาญี่ปุ่น)
ลาก่อนปาร์ตี้แรงก์ A ผมคนนี้จะไปอยู่กับลูกศิษย์ (มังงะ) ที่เครือข่ายข่าวอนิเมะ
ทองดี อิสราชีวิน

| ทองดี อิสราชีวิน |
| --- | --- |

ข้อมูลส่วนบุคคล
เกิด: 18 มกราคม พ.ศ. 2457 จังหวัดเชียงใหม่ ประเทศสยาม
เสียชีวิต: 6 เมษายน พ.ศ. 2518 (61 ปี) กรุงเทพมหานคร ประเทศไทย
พรรคการเมือง: ประชาธิปัตย์
คู่สมรส: บุญมี อิสราชีวิน

ทองดี อิสราชีวิน (18 มกราคม พ.ศ. 2457 – 6 เมษายน พ.ศ. 2518) อดีตสมาชิกสภาผู้แทนราษฎรจังหวัดเชียงใหม่ 6 สมัย สังกัดพรรคประชาธิปัตย์ เป็นนักการเมืองที่ได้รับการกล่าวถึงว่าเป็น "ดาวดีแห่งสภาผู้แทนราษฎร"
ประวัติ

นายทองดี อิสราชีวิน (สกุลเดิม ชุติมา) เกิดเมื่อวันที่ 18 มกราคม พ.ศ. 2457 เป็นบุตรคนสุดท้องของนายสุ่นโฮง ชุติมา กับนางคำมูล ชุติมา ครอบครัวเป็นคหบดี อาศัยอยู่ย่านวัดเกตการาม มีพี่น้อง 9 คน อาทิ นายไหล่แม ชุติมา (บิดานายบวร ชุติมา) นางทองสุก ตันติพงศ์ (มารดาของนายไกรสร ตันติพงศ์) และนายสุวิชช พันธเศรษฐ สำเร็จการศึกษาจากโรงเรียนปรินส์รอยแยลส์วิทยาลัย และโรงเรียนเทพศิรินทร์ จากนั้นได้ไปศึกษาต่อที่ประเทศเยอรมนี
นายทองดี สมรสกับนางบุญมี อิสราชีวิน มีบุตรชายชื่อนายทองดีน้อย เขาเสียชีวิตเมื่อวันที่ 6 เมษายน พ.ศ. 2518 ซึ่งหนังสือพิมพ์ไทยรัฐฉบับวันที่ 8 เมษายน พ.ศ. 2518 ได้รายงานข่าวหน้าหนึ่งพร้อมภาพประกอบว่า "ดาวดี หัวใจวายตายแล้ว"
การเมือง

นายทองดี เป็นน้องชายของนายสุวิชช พันธเศรษฐ อดีตสมาชิกสภาผู้แทนราษฎร จังหวัดเชียงใหม่ สังกัดพรรคประชาธิปัตย์ ส่งผลให้นายทองดี มีความสนใจและลงสมัครรับเลือกตั้ง ในการเลือกตั้ง พ.ศ. 2490 แทนตำแหน่งที่ว่างเนื่องจากนายสุมินทร์ อุปโยคิน เสียชีวิตลงในเดือนกรกฎาคม พ.ศ. 2490 และได้รับเลือกตั้งต่อเนื่องในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 และการเลือกตั้งในเดือนกุมภาพันธ์ พ.ศ. 2500 รวมทั้งในเดือนธันวาคมของปีเดียวกัน
ต่อมาในการเลือกตั้ง พ.ศ. 2512 ได้ลงสมัครรับเลือกตั้ง ไม่สังกัดพรรค และได้รับเลือกตั้ว ซึ่งจากการทำหน้าที่ในสภาผู้แทนราษฎร รวมถึงการปฏิเสธจะรับตำแหน่งใดๆ ทางการเมือง ด้วยเหตุผลว่าชาวเชียงใหม่ เลือกให้มาเป็นฝ่ายค้าน ทำให้นายทองดี ได้รับฉายาว่า "ดาวดี"
นายทองดี เป็นสมาชิกสภาผู้แทนราษฎร ที่สร้างประวัติศาสตร์ให้รัฐสภาด้วยการอภิปรายไม่ไว้วางใจรัฐบาลผสมของพรรคตนเอง คือ พรรคประชาธิปัตย์ และการยกมือไม่ไว้วางใจรัฐบาลของหม่อมราชวงศ์เสนีย์ ปราโมช และการเสนอร่างพระราชบัญญัติถ่ายทอดเสียงการประชุมสภาฯ
นายทองดี มีบทบาทในสภาผู้แทนราษฎร โดยได้ตั้งกระทู้ถามที่สำคัญ อาทิ กระทู้ถามเรื่อง โครงการพัฒนาการน้ำมันฝาง จังหวัดเชียงใหม่  การออกโฉนดให้แก่สมาชิกสหกรณ์นิคมกสิกรรมสันทราย การจัดตั้งสหกรณ์นิคมกสิกรรมในอำเภอฝาง การจัดตั้งสหกรณ์ประเภทหาทุนในจังหวัดเชียงใหม่ และเรื่องการไฟฟ้าในจังหวัดเชียงใหม่ การสร้างโรงไฟฟ้าโดยใช้พลังแรงน้ำตกในจังหวัดเชียงใหม่ เป็นต้น
เครื่องราชอิสริยาภรณ์

พ.ศ. 2507 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
สโมสรฟุตบอลนครราชสีมา ยูไนเต็ด

| ทีมกีฬาของจังหวัดนครราชสีมา> .ฟุตบอล (สวาทแคท)..ฟุตบอล (หัวจักรพิฆาต) | ทีมกีฬาของจังหวัดนครราชสีมา> .วอลเลย์บอล (ชาย)..วอลเลย์บอล (หญิง) | ทีมกีฬาของจังหวัดนครราชสีมา> .ฟุตซอล.. |
| --- | --- | --- |
|  |  | ด ค ก |
สโมสรฟุตบอลนครราชสีมา ยูไนเต็ด เป็นสโมสรฟุตบอลอาชีพในประเทศไทย และเป็นสโมสรฟุตบอลทีมที่ 2 ของจังหวัดนครราชสีมา ตั้งอยู่ที่ตำบลห้วยแถลง อำเภอห้วยแถลง จังหวัดนครราชสีมา ฉายา “หัวจักรพิฆาต” ปัจจุบันแข่งขันอยู่ในระดับไทยแลนด์ เซมิโปรลีก โซนภาคตะวันออกเฉียงเหนือ
ประวัติสโมสร

สโมสรส่งทีมเข้าร่วมการแข่งขันเป็นครั้งแรกในรายการไทยลีก อเมเจอร์ ทัวร์นาเมนต์ ฤดูกาล 2016 (โซนภาคตะวันออกเฉียงเหนือ) ต่อมาได้เข้ามาแข่งขันในระดับอาชีพเป็นครั้งแรกในฤดูกาล 2017 จากการซื้อสิทธิ์ในการลงแข่งขันจากสโมสรฟุตบอลพัทยา ซิตี้
ในฤดูกาล 2020 สโมสรได้เปลี่ยนชื่อจากนครราชสีมา ห้วยแถลง ยูไนเต็ด เป็น นครราชสีมา ยูไนเต็ดด้วยแนวความคิดอยากสร้างความภาคภูมิใจให้คนท้องถิ่นทุกอำเภอของคนจังหวัดนครราชสีมา
สโมสรได้รับโอกาสจากมหาวิทยาลัยราชภัฎนครราชสีมา ให้ใช้สนามฟุตบอลเป็นสนามเหย้า และได้มีการลงนามบันทึกข้อตกลงการพัฒนากีฬาฟุตบอลร่วมกัน
ผู้เล่น > ผู้เล่นชุดปัจจุบัน

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
สถิติ

ลงแข่งขันอย่างเป็นทางการนัดแรก
ห้วยแถลง เอฟซี 3–1 วิทยาลัยบัณฑิตเอเซีย :16 ธันวาคม พ.ศ. 2559 (ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ, สนามกีฬาเทศบาลเมืองวังสะพุง)
ลงแข่งในระดับลีกอาชีพนัดแรก
นครราชสีมา ห้วยแถลง ยูไนเต็ด 3–2 มหาสารคาม เอฟซี :11 กุมภาพันธ์ พ.ศ. 2560 (ไทยลีก 4, สนามกีฬาเฉลิมพระเกียรติ 80 พรรษา 5 ธันวา 2550)
ผลงานดีที่สุดในลีก
อันดับ 9 (ไทยลีก 4 ภาคตะวันออกเฉียงเหนือ ฤดูกาล 2560)
ผู้เล่นคนแรกที่ทำประตูได้ในการแข่งขันอย่างเป็นทางการ
กิตติศักดิ์ เตชะโคบุตร (ห้วยแถลง เอฟซี 3–1 วิทยาลัยบัณฑิตเอเซีย , 16 ธันวาคม พ.ศ. 2559 (ฟุตบอลดิวิชัน 3 ฤดูกาล 2559 กลุ่มภาคตะวันออกเฉียงเหนือ, สนามกีฬาเทศบาลเมืองวังสะพุง)
ผู้เล่นคนแรกที่ทำประตูได้ในระดับลีกอาชีพ
สุเมธี แซ่ซง (นครราชสีมา ห้วยแถลง ยูไนเต็ด 3–2 มหาสารคาม เอฟซี , 11 กุมภาพันธ์ พ.ศ. 2560 , ไทยลีก 4)
ผู้เล่นต่างชาติรายแรกที่ทำประตูได้
ฟาบริซ มาเคียดี เอ็มบิมบา  (ร้อยเอ็ด ยูไนเต็ด 2–2 นครราชสีมา ห้วยแถลง ยูไนเต็ด ,1 กรกฎาคม พ.ศ. 2560, ไทยลีก 4 , ภังค์คี อารีน่า)
ผู้เล่นที่ยิงประตูเยอะที่สุดในหนึ่งนัด
2 ประตู โดย อานันท์ เจือจันทร์ (ศรีสะเกษ ยูไนเต็ด 4–3 นครราชสีมา ห้วยแถลง ยูไนเต็ด , 7 สิงหาคม พ.ศ. 2560 ไทยลีก 4, สนามศรีนครลำดวน)
2 ประตู โดย วรุฒ ตรงกระโทก (เลย ซิตี้ อาร์แอร์ไลน์ 2–3 นครราชสีมา ห้วยแถลง ยูไนเต็ด , 10 สิงหาคม พ.ศ. 2560 ไทยลีก 4, สนามกีฬาเลย ริเวอร์ไซด์)
2 ประตู โดย ธีรวัฒน์ วรรณสิงห์ (นครราชสีมา ห้วยแถลง ยูไนเต็ด 3–2 เมืองเลย ยูไนเต็ด , 2 กันยายน พ.ศ. 2560  ไทยลีก 4, สนามสุรพลากรีฑาสถาน มทร.สุรนารี)
ยิงประตูในลีกอาชีพได้มากที่สุดในหนึ่งฤดูกาล
วรุฒ ตรงกระโทก : 13 ประตู (ไทยลีก 4 ฤดูกาล 2560)
สถิติผู้ชมในสนามเหย้ามากที่สุด
340 คน : นครราชสีมา ห้วยแถลง ยูไนเต็ด 2–1 ยโสธร เอฟซี : 9 กันยายน พ.ศ. 2560 (ไทยลีก 4, สนามสุรพลากรีฑาสถาน มทร.สุรนารี)
ชนะขาดลอยมากที่สุด
มุกดาหาร ไชยยืนยง เอฟซี 0–4 นครราชสีมา ห้วยแถลง ยูไนเต็ด : 23 สิงหาคม พ.ศ. 2560 (ไทยลีก 4 , สนามกีฬากลางจังหวัดมุกดาหาร)
แพ้ขาดลอยมากที่สุด
บุรีรัมย์ ยูไนเต็ด บี 7–0 นครราชสีมา ห้วยแถลง ยูไนเต็ด :19 สิงหาคม พ.ศ. 2560 (ไทยลีก 4, เขากระโดง สเตเดียม)
การแข่งขันที่มีการทำประตูเยอะที่สุด
ศรีสะเกษ ยูไนเต็ด 4–3 นครราชสีมา ห้วยแถลง ยูไนเต็ด (7 สิงหาคม พ.ศ. 2560 ไทยลีก 4, สนามศรีนครลำดวน)
สถิติ > สถิติผู้ชม

| ลีก | รวม | สูงสุด | ต่ำสุด | เฉลี่ย | เปลี่ยนแปลง |
| --- | --- | --- | --- | --- | --- |
| ไทยลีก 3 ฤดูกาล 2563–64 | 1,331 | 373 | 0 | 190 |  − |
| ไทยลีก 3 ฤดูกาล 2564–65 | 934 | 350 | 0 | 77 |  −59.5% |
| ไทยลีก 3 ฤดูกาล 2565–66 | 1,852 | 280 | 50 | 154 |  +31.6% |
แหล่งข้อมูลอื่น

สโมสรฟุตบอลนครราชสีมา ยูไนเต็ด ที่เฟซบุ๊ก
| ด ค กสโมสรฟุตบอลนครราชสีมา ยูไนเต็ด |
| --- | --- |
 ฤดูกาลปัจจุบัน 
สนามเหย้า:  สนามกีฬาเฉลิมพระเกียรติ 80 พรรษา 5 ธันวา 2550 (เลกแรก ฤดูกาล 2560)  สนามกีฬาสุรพลากีฬาสถาน (เลก 2 ฤดูกาล 2560 ถึงฤดูกาล 2562)  สนามกีฬามหาวิทยาลัยราชภัฏนครราชสีมา (ฤดูกาล 2563–64 ถึงฤดูกาล 2565–66)  สนามกีฬากลางค่ายสุรนารี (ฤดูกาล 2566–67 ถึงฤดูกาลปัจจุบัน) 
ฤดูกาล:  2559  2560  2561  2562  2563–64  2564–65  2565–66  2566–67 
บทความที่เกี่ยวข้อง:  อำเภอห้วยแถลง
ลุฟท์ฮันซ่า

ลุฟท์ฮันซ่า (เยอรมัน: Lufthansa) หรือชื่อเต็ม บมจ.ด็อยท์เชอลุฟท์ฮันซ่า (เยอรมัน: Deutsche Lufthansa AG) เป็นสายการบินประจำชาติและสายการบินใหญ่ที่สุดของประเทศเยอรมนี และถือเป็นสายการบินใหญ่เป็นอันดับสองของยุโรปในแง่จำนวนผู้โดยสาร ชื่อลุฟท์ฮันซ่ามาจากการประสมระหว่างคำว่า ลุฟท์ ที่แปลว่า "อากาศ" กับคำว่า ฮันซา ที่หมายถึง "สันนิบาตการค้า" บริษัทลุฟท์ฮันซ่าเป็นหนึ่งในห้าสายการบินผู้ร่วมก่อตั้งสตาร์อัลไลแอนซ์ในปีค.ศ. 1997 ซึ่งเป็นเครือพันธมิตรสายการบินที่ใหญ่ที่สุดในโลก
นอกจากลุฟท์ฮันซ่าจะดำเนินกิจการสายการบินภายใต้แบรนด์ของตัวเองแล้ว ลุฟท์ฮันซ่ายังมีสายการบินในเครือได้แก่: ออสเตรียนแอร์ไลน์, สวิสอินเตอร์แนชนัลแอร์ไลน์, บรัสเซลแอร์ไลน์ และยูโรวิงส์ นอกจากนี้ บริษัทลุฟท์ฮันซ่ายังมีบริษัทลูกในเครือ ได้แก่ ลุฟท์ฮันซ่าเทคนิค (ฝ่ายซ่อม) และ แอลเอสจีสกายเชฟ (ฝ่ายครัวการบิน) หากรวมจำนวนเครื่องบินของสายการบินทั้งหมดในเครือลุฟท์ฮันซ่าแล้ว จะมีเครื่องบินประจำการกว่า 700 ลำ ซึ่งถือเป็นหนึ่งในกลุ่มสายการบินที่มีขนาดฝูงบินใหญ่ที่สุดในโลก
ลุฟท์ฮันซ่ามีสำนักงานใหญ่ของเครือบริษัทในเมืองโคโลญ ประเทศเยอรมนี โดยมีฐานการบินหลักในท่าอากาศยานแฟรงก์เฟิร์ต และมีฐานการบินรองในท่าอากาศยานมิวนิก
ประวัติ > คริสต์ทศวรรษ 1950: ช่วงแรก

บมจ.ด็อยท์เชอลุฟท์ฮันซ่าก่อตั้งในกรุงเบอร์ลินเมื่อค.ศ. 1926 และกลายเป็นสายการบินประจำชาติเยอรมันนับแต่นั้น สายการบินแห่งนี้สิ้นสภาพไปโดยปริยายพร้อมกับความพ่ายแพ้ของเยอรมนีในสงครามโลกครั้งที่สองเมื่อค.ศ. 1945 แต่ในเวลาต่อมา รัฐบาลเยอรมนีตะวันตกมีความพยายามฟื้นฟูสายการบินแห่งชาติขึ้นมาใหม่ มีการก่อตั้งบริษัทมหาชนที่ชื่อว่า ลุฟท์ทาค (Luftag) ในนครโคโลญเมื่อปีค.ศ. 1953 พนักงานและผู้บริหารส่วนใหญ่เป็นบุคลากรที่เคยทำงานให้กับสายการบินลุฟท์ฮันซ่าที่ล้มไป ในปีนั้น ลุฟท์ทาคสั่งซื้อเครื่องบินคอนแวร์ 340 และ ล็อกฮีด แอล-1049 อย่างละสี่เครื่องจากสหรัฐ และกำหนดท่าอากาศยานฮัมบวร์คเป็นฐานปฏิบัติการใหญ่และฐานซ่อมบำรุง ทั้งนี้เนื่องจาก กรุงเบอร์ลินในขณะนั้นมีสถานะพิเศษระหว่างฝ่ายสัมพันธมิตรตะวันตกและสหภาพโซเวียต จึงไม่มีสายการบินใดได้รับอนุญาตให้บินเหนือน่านฟ้ากรุงเบอร์ลิน
สิงหาคม ค.ศ. 1954 ลุฟท์ทาคซื้อสิทธิ์ในชื่อและโลโก้จากผู้พิทักษ์ทรัพย์ของอดีตบมจ.ด็อยท์เชอลุฟท์ฮันซ่าด้วยเงินจำนวน 30,000 มาร์ค และกลายเป็นสายการบินประจำชาติเยอรมันนับแต่นั้น ลุฟท์ฮันซ่าเริ่มให้บริการเดินอากาศอีกครั้งในวันที่ 1 เมษายน ค.ศ. 1955 ในปีแรกให้บริการเที่ยวบินในประเทศระหว่างฮัมบวร์ค, ดึสเซิลดอร์ฟ, แฟรงก์เฟิร์ต, โคโลญ และมิวนิก เที่ยวบินระหว่างประเทศสู่ลอนดอน, ปารีส, มาดริด และนครนิวยอร์ก
ประวัติ > คริสต์ทศวรรษ 1960: การเข้ามาของอากาศยานไอพ่น

ในปีค.ศ. 1958 ลุฟต์ฮันซ่าสั่งซื้อโบอิง 707 จำนวน 4 ลำ และเริ่มบินเครื่องบินจากแฟรงก์เฟิร์ตไปยังนครนิวยอร์กในเดือนมีนาคม ค.ศ 1960 ต่อมาได้ซื้อโบอิง 720B เพื่อทดแทนฝูงบินโบอิง 707 ในเดือนกุมภาพันธ์ ค.ศ. 1961 ลุฟท์ฮันซ่าได้ขยายเส้นทางตะวันออกถึงกรุงเทพฯ ฮ่องกง โตเกียว เลกอส และโจฮันเนสเบิร์ก
ลุฟต์ฮันซ่าเปิดตัวเครื่องบินโบอิง 727 ในปี 1964 และเดือนพฤษภาคมเริ่มเส้นทางขั้วโลกจากแฟรงก์เฟิร์ตไปยังโตเกียวผ่านแองเคอเรจ ในเดือนกุมภาพันธ์ พ.ศ. 2508 บริษัทได้สั่งซื้อโบอิ้ง 737 จำนวน 21 ลำที่เข้าประจำการในปี พ.ศ. 2511 ลุฟท์ฮันซาเป็นลูกค้ารายแรกของโบอิ้ง 737 และเป็นหนึ่งในสี่ของผู้ให้บริการโบอิง 737-100 (ผู้ให้ยริการรายอื่น ได้แก่นาซา มาเลเซีย-สิงคโปร์แอร์ไลน์ และอาเบียงกา) ลุฟท์ฮันซ่าเป็นลูกค้าต่างชาติรายแรกที่เปิดตัวเครื่องบินโบอิง
ประวัติ > คริสต์ทศวรรษ 1970-1980: ลุฟท์ฮันซ่ากับอากาศยานลำตัวกว้าง

ยุคสมัยเครื่องบินลำตัวกว้างของลุฟท์ฮันซ่าเริ่มต้นด้วยการให้บริการโบอิง 747 เมื่อวันที่ 26 เมษายน ค.ศ. 1970, ดักลาส ดีซี-10-30 ในวันที่ 12 พฤศจิกายน ค.ศ. 1973, และแอร์บัส เอ300 ในปี 1976 ลุฟท์ฮันซ่าเป็นลูกค้าเปิดตัวแอร์บัส เอ310 ในปี 1979 ร่วมกับสวิสแอร์ด้วยคำสั่งซื้อจำนวน 25 ลำ
ลุฟท์ฮันซ่าเริ่มดำเนินการโครงการปรับปรุงฝูงบินในวันที่ 29 มิถุนายน ค.ศ. 1985 โดยได้เพิ่มคำสั่งซื้อแอร์บัส เอ320 สิบห้าลำ และแอร์บัส เอ300-600 เจ็ดลำ โบอิง 737-300 สิบลำ ทั้งหมดถูกส่งมอบระหว่างปี 1987 ถึง 1992 ลุฟท์ฮันซ่ายังซื้อเครื่องบินแอร์บัส เอ321 แอร์บัส เอ340 และโบอิง 747-400
ในปี 1987 ลุฟท์ฮันซา ร่วมกับแอร์ฟรานซ์ ไอบีเรีย และสแกนดิเนเวียนแอร์ไลน์ ก่อตั้งบริษัทอมาดีอุส ซึ่งเป็นบริษัทไอที (หรือเรียกว่า GDS) ที่พัฒนาระบบสื่อกลางการขายเที่ยวบินและผลิตภัณฑ์ที่เกี่ยวข้องของสายการบินต่างๆ
ลุฟท์ฮันซาออกแบบและเริ่มใช้เอกลักษณ์องค์กรใหม่ในปี 1988 โดยได้มีการปรับเปลี่ยนลวดลายอากาศยาน ห้องโดยสาร สำนักงาน และห้องรับรองในสนามบินทั้งหมด
ประวัติ > คริสต์ทศวรรษ 1990-2000: การขยายกิจการ

เมื่อวันที่ 28 ตุลาคม ค.ศ. 1990 หลังจากการรวมประเทศได้ 25 วัน เบอร์ลินกลายเป็นจุดหมายปลายทางของลุฟท์ฮันซาอีกครั้ง เมื่อวันที่ 18 พฤษภาคม ค.ศ. 1997 ลุฟท์ฮันซ่า, แอร์แคนาดา, สแกนดิเนเวียนแอร์ไลน์ซิสเต็ม, การบินไทย และ ยูไนเต็ดแอร์ไลน์ ได้ก่อตั้งสตาร์อัลไลแอนซ์ ซึ่งเป็นพันธมิตรสายการบินแห่งแรกของโลก
ในตอนต้นของปีค.ศ. 1995 ลุฟท์ฮันซ่าได้ทำการเปลี่ยนแปลงโครงสร้างบางอย่างโดยมีเป้าหมายเพื่อสร้างบริษัทที่ดำเนินงานอิสระของกลุ่มการบิน เช่น ลุฟท์ฮันซ่า เทคนิค ลุฟท์ฮันซ่า คาร์โก้ และลุฟท์ฮันซ่า ซิสเต็มส์ หลังเหตุการณ์วินาศกรรม 11 กันยายน ในปีค.ศ. 2001 สายการบินประสบกับการสูญเสียผลกำไรจำนวนมาก แต่ยังคงสามารถรักษาฝูงบินแอร์บัส เอ380 ไว้สำหรับเที่ยวบินระยะไกลจากแฟรงก์เฟิร์ตโดยเฉพาะ ฝูงบินเอ380 จะใช้สำหรับเที่ยวบินระยะไกลจากแฟรงก์เฟิร์ตเท่านั้น ในเดือนมิถุนายน ค.ศ. 2003 ลุฟต์ฮันซาเปิดอาคารผู้โดยสาร 2 ที่สท่าอากาศยานมิวนิก เพื่อบรรเทาศูนย์กลางหลักที่แฟรงก์เฟิร์ตซึ่งประสบปัญหาข้อจำกัดด้านความจุ เมื่อวันที่ 22 มีนาคม ค.ศ. 2005 สวิสอินเตอร์แนชนัลแอร์ไลน์ถูกซื้อโดยลุฟท์ฮันซ่ากรุ๊ป
ลุฟท์ฮันซ่าเป็นสายการบินในยุโรปแห่งที่สองที่ให้บริการแอร์บัส เอ380 (รองจากแอร์ฟรานซ์) เอ380 ลำแรกส่งมอบเมื่อวันที่ 19 พฤษภาคม ค.ศ. 2010 ในขณะที่โบอิง 747-8 ลำแรกเข้าประจำการในปี 2012
ประวัติ > คริสต์ทศวรรษ 2010: การแก้ไขสภาวะการเงินของลุฟท์ฮันซ่า

ลุฟท์ฮันซ่าขาดทุน 381 ล้านยูโรในไตรมาสแรกของปี 2010 และอีก 13 ล้านยูโรในปี 2011 เนื่องจากภาวะเศรษฐกิจถดถอยและต้นทุนการปรับโครงสร้าง ส่วนหนึ่งของแผนการปรับโครงสร้าง บริษัทได้เริ่มโอนเที่ยวบินระยะใกล้ทั้งหมดนอกศูนย์กลางในแฟรงก์เฟิร์ต มิวนิก และดึสเซลดอร์ฟ ไปยังสายการบินต้นทุนต่ำใหม่อย่างเยอรมันวิงส์
เครื่องบินโบอิง 737 ลำสุดท้ายของสายการบิน (737-300) ปลดประจำการเมื่อวันที่ 29 ตุลาคม 2016 หลังจากเที่ยวบินจากมิลานไปยังแฟรงก์เฟิร์ต สายการบินได้สั่งซื้อเครื่องบินโบอิง 787-9 จำนวน 20 ลำและเครื่องบินแอร์บัส เอ350-900 อีกจำนวน 20 ลำสำหรับการเปลี่ยนและขยายฝูงบินของบริษัทเองและในกลุ่ม
ประวัติ > คริสต์ทศวรรษ 2020: วิกฤตโควิด-19 และการฟื้นฟูกิจการ

เมื่อวันที่ 19 มีนาคม ค.ศ. 2020 ลุฟท์ฮันซ่ายกเลิกเที่ยวบินทั้งหมด 95 เปอร์เซ็นต์เนื่องจากการห้ามเดินทางเนื่องจากการแพร่ระบาดของโควิด-19 สายการบินขาดทุน 1 ล้านยูโรต่อชั่วโมงภายในเดือนเมษายน 2020 เมื่อวันที่ 25 มิถุนายน ผู้ถือหุ้นของ Deutsche Lufthsa AG ยอมรับเงินช่วยเหลือ 9,000,000,000 ยูโรจากกระทรวงกิจการเศรษฐกิจและพลังงานแห่งสหพันธรัฐ
ในเดือนมีนาคม ค.ศ. 2022 ลุฟต์ฮันซายืนยันว่าฝูงบินแอร์บัส เอ380 ทั้งหมดจะถูกปลดประจำการ ซึ่งถูกจัดเก็บไว้ตั้งแต่ต้นปี ค.ศ. 2020 ก่อนเปลี่ยนแปลงแผนการปลดในเดือนมิถุนายน ค.ศ. 2022 โดยมีแผนที่จะส่งคืนเครื่องบินจำนวน 5 ลำจากที่เก็บภายในปี ค.ศ. 2023  นอกจากนี้ยังมีตัวเลือกในการนำเครื่องบิน เอ380 ที่เหลือทั้งหมดแปดลำให้กลับมาให้บริการภายในปีค.ศ. 2024
ในเดือนพฤษภาคม ค.ศ. 2022 สกายแทรกซ์ได้ลดลำดับสายการบินที่เดิมเป็นสายการบิน 5 ดาวลงเป็นสายการบิน 4 ดาว
ในปี 2023 สายการบินเกิดปัญหาระบบขัดข้อง ทำให้ผู้โดยสารถูกทิ้งไว้ทั่วโลก หน่วยงานควบคุมการจราจรทางอากาศสัญชาติเยอรมันได้กล่าวว่าได้ทำการเปลี่ยนเส้นทางของเที่ยวบินลุฟท์ฮันซ่าออกจากแฟรงก์เฟิร์ต ปัญหาดังกล่าวคาดว่าเกิดจากเกิดการตัดสายเคเบิลจากงานก่อสร้างภายในเมือง
ในเดือนพฤษภาคม ค.ศ. 2023 เครือลุฟท์ฮัน่าได้รายงานข้อตกลงกับกระทรวงการคลังของอิตาลีในการเข้าถือหุ้น 41% ในสายการบินอิตาแอร์เวย์ โดยข้อตกลงนี้อนุญาตให้ลุฟต์ฮันซ่าเข้าถือหุ้นเพิ่มได้ในอนาคต
กิจการองค์กร > สำนักงานใหญ่

สำนักงานใหญ่ของลุฟท์ฮันซ่าตั้งอยู่ในโคโลญจน์ ในปีค.ศ. 1986 ได้มีผู้ก่อการร้ายฝ่ายซ้ายได้วางระเบิดอาคาร โดยไม่มีใครได้รับบาดเจ็บ ในปีค.ศ. 2006 ผู้สร้างได้วางศิลาฤกษ์ก้อนแรกของสำนักงานใหญ่แห่งใหม่ของลุฟท์ฮันซ่าในเมืองโคโลญจน์ ภายในสิ้นปีค.ศ. 2007 ลุฟท์ฮันซ่าวางแผนที่จะย้ายพนักงาน 800 คนไปยังอาคารใหม่ อย่างไรก็ตาม ในช่วงต้นปีค.ศ. 2013 ลุฟต์ฮันซาได้เปิดเผยแผนการที่จะย้ายสำนักงานใหญ่จากโคโลญไปยังแฟรงก์เฟิร์ตภายในปี ค.ศ. 2017
แผนกต่างๆ ของลุฟท์ฮันซ่าไม่ได้อยู่ที่สำนักงานใหญ่ในโคโลญ แต่จะตั้งอยู่ในศูนย์การบินลุฟท์ฮันซ่าที่ท่าอากาศยานแฟรงก์เฟิร์ตแทน
กิจการองค์กร > บริษัทลูก

ลุฟท์ฮันซ่ามีบริษัทลูก ดังนี้:
กิจการองค์กร > บริษัทลูก > สายการบินลูก

ลุฟท์ฮันซ่ารีจีนัล - สายการบินระดับภูมิภาค
ลุฟท์ฮันซ่าซิตีไลน์ - สายการบินระดับภูมิภาคสัญชาติเยอรมัน มีฐานที่มิวนิกและเป็นส่วนหนึ่งของลุฟท์ฮันซ่ารีจีนัล
แอร์โดโลมิติ - สายการบินระดับภูมิภาคสัญชาติอิตาลี มีฐานที่เวโรนาและเป็นส่วนหนึ่งของลุฟท์ฮันซ่ารีจีนัล
ซิตีแอร์ไลนส์ - สายการบินระดับภูมิภาคใหม่ของลุฟท์อันซ่า มีฐานที่มิวนิก
ออสเตรียนแอร์ไลน์ - สายการบินแห่งชาติของประเทศออสเตรีย มีฐานที่เวียนนา
บรัสเซลแอร์ไลน์ - สายการบินแห่งชาติของประเทศเบลเยียม มีฐานที่บรัสเซลส์
ยูโรวิงส์ - สายการบินต้นทุนต่ำสัญชาติเยอรมัน มีฐานในดึสเซิลดอร์ฟ
ยูโรวิงส์ ยุโรป - สายการบินต้นทุนต่ำ จดทะเบียนในออสเตรีย
ดิสคอฟเวอร์แอร์ไลน์ - สายการบินท่องเที่ยวสัญชาติเยอรมัน
ลุฟท์ฮันซ่าคาร์โก้ - สายการบินขนส่งสินค้า
สวิสอินเตอร์แนชนัลแอร์ไลน์ - สายการบินแห่งชาติของประเทศสวิตเซอร์แลนด์ มีฐานที่ซือริช
เอเดิลไวส์แอร์ - สายการบินท่องเที่ยวสัญชาติสวิส
กิจการองค์กร > บริษัทลูก > สายการบินลูก > สายการบินลูกในอดีต

บริติชมิดแลนด์อินเตอร์เนชันแนล - (2009–2011; ถือหุ้นตั้งแต่ ค.ศ. 1999) สายการบินลูกสัญชติอังกฤษ ขายให้กับอินเตอร์เนชันแนลแอร์ไลน์กรุ๊ปและผนวกกิจการเข้ากับบริติชแอร์เวย์ในปีค.ศ. 2012
ค็อนดอร์ฟลูคดีนส์ - (1959–2004; ถือหุ้นตั้งแต่ ค.ศ. 1955 จนถึง ค.ศ. 2006) สายการบินเช่าเหมาลำสัญชาติเยอรมัน หุ้นถูกซื้อโดยทอมัสคุกเอจีและกลายเป็นบริษัทลูกของกลุ่มทอมัสคุกในเวลาต่อมา ก่อนที่บริษัทแม่จะล้มละลายและแยกตัวออกมา
เยอรมันคาร์โก้ - (1977-1993) - สายการบินขนส่งสินค้า ได้มีการจัดระเบียบองค์กรและเปลี่ยนชื่อเป็นลุฟท์ฮันซ่าคาร์โก้
ลุฟท์ฟาร์ทเกเซลชาฟ์ท วอล์เตอร์ - สายการบินต้นทุนต่ำสัญชาติเยอรมัน ถูกรวมกิจการเข้ากับยูโรวิงส์ในปีค.ศ. 2011 ขายให้กับไซต์แฟรกในปีค.ศ. 2018
ลุฟท์ฮันซ่า อิตาเลีย - (2009-2011) สายการบินลูกสัญชาติอิตาลีของลุท์ฮันซ่า ใช้รหัส ICAO และ IATA เดียวกับสายการบินแม่
ซันเอกซ์เพรส ด็อยท์เชอลันด์ - (2011–2020) สายการบินลูกสัญชาติเยอรมันของซันเอกซ์เพรส
กิจการองค์กร > บริษัทลูก > บริษัทลูกอื่นๆ

แอลเอสจีสกายเชฟ
ลุฟท์ฮันซ่า คอนเซาท์ติ้ง
ลุฟท์ฮันซ่า ไฟลท์ เทรนนิ่ง
ลุฟท์ฮันซ่า อินดัสตรี้ โซลูชั้น
ลุฟท์ฮันซ่าซิสเต็ม
ลุฟท์ฮันซ่าเทคนิค
โกลบอลโหลดคอนโทรล
กิจการองค์กร > อัตลักษณ์องค์กร > โลโก้

ลักษณะของโลโก้ลุฟท์ฮันซ่าจะเป็นรูปนกกระเรียนขณะบิน โดยถูกสร้างขึ้นครั้งแรกในปี ค.ศ. 1918 โดยออตโต เฟิร์ล โลโก้นี้เป็นส่วนหนึ่งของลวดลายเครื่องบินของ Deutsche Luft-Reederei (ตัวย่อ DLR) สายการบินเยอรมันแห่งแรก ซึ่งเริ่มให้บริการทางอากาศเมื่อวันที่ 5 กุมภาพันธ์ ค.ศ. 1919 ในปีค.ศ. 1926 สายการบินด็อยท์เชอ ลุฟท์ ฮันซาได้นำสัญลักษณ์นี้มาใช้ และลุฟท์ฮันซ่าก็ได้นำโลโก้นี้ไปใช้ในปีค.ศ.1963
นักออกแบบชาวเยอรมัน Otl Aicher ได้สร้างโลโก้ลวดลายสำหรับสายการบินในปีค.ศ. 1967 คือโลโก้นกกระเรียนแสดงในวงกลม
กิจการองค์กร > อัตลักษณ์องค์กร > ลวดลายอากาศยาน

หลังสงครามโลกครั้งที่สอง ลุฟท์ฮันซ่ายังคงใช้สีน้ำเงินและสีเหลืองเป็นสีหลักและโลโก้นกกระเรียน ตั้งแต่ต้นทศวรรษ 1960 เป็นต้นมา ลุฟท์ฮันซ่าใช้แบบอักษรเฮลเวติกาบนชื่อของสายการบิน ลวดลายของปี 1970 มีจุดเด่นที่ครึ่งบนของลำตัวที่ทาด้วยสีขาวล้วนที่ด้านบน และลำตัวด้านล่าง (ครึ่งล่าง รวมถึงเครื่องยนต์) เป็นอะลูมิเนียมสีเทา/เงิน ด้านล่างแถบหน้าต่างสีน้ำเงินและจมูกที่ทาสีดำ โลโก้เครนถูกทาสีฟ้าบนเครื่องยนต์ ที่ครึ่งล่างของลำตัวด้านล่างหน้าต่างห้องนักบิน และวงกลมสีเหลืองในแถบสีน้ำเงินที่ส่วนหาง
ในปีค.ศ. 1967 นักออกแบบชาวเยอรมัน ออตล์ ไอเชอร์ ได้ออกแบบลวดลายให้ลุฟท์ฮันซ่า โดยลวดลายนี้จะเป็นสีเหลืองบนครีบหางสีน้ำเงิน เฮลเวติกาถูกใช้เป็นแบบอักษรหลักสำหรับทั้งการตกแต่งและสิ่งพิมพ์ แถบสีน้ำเงินและโครงร่างสีทั่วไปของเครื่องบินยังคงอยู่จากการตกแต่งก่อนหน้า แนวคิดของไอเชอร์ยังคงอยู่ในลวดลายปี 1988 แต่แถบหน้าต่างถูกนำออกและทาลำตัวด้วยสีเทาด้านล่าง
ในปีค.ศ. 2018 ลุฟท์ฮันซ่าเปลี่ยนลวดลายใหม่ โดยมีโลโก้นกกระเรียนเดิม แต่พื้นหลังเป็นสีน้ำเงินเข้ม แพนหางดิ่งและลำตัวด้านหลังทาด้วยสีน้ำเงินเข้ม และโคนหางยังคงเป็นสีขาว ลำตัวเครื่องบินหลักถูกทาด้วยสีขาวทั้งหมด และมีการทาสีชื่อแบรนด์ "ลุฟท์ฮันซ่า" เหนือหน้าต่างด้วยสีน้ำเงินเข้มเช่นกัน
โบอิง 747-230บี ในลวดลายปีค.ศ. 1967
โบอิง 747-400 ในลวดลายเก่า เริ่มใช้ในปีค.ศ. 1988
โบอิง 747-8ไอ ในลวดลายใหม่ เริ่มใช้ตั้งแต่ปีค.ศ. 2018
กิจการองค์กร > การสนับสนุน

ลุฟต์ฮันซาเป็นผู้สนับสนุนสโมสรไอน์ทรัคท์ฟรังค์ฟวร์ท ในรายการบุนเดิสลีกา ลุฟท์ฮันซ่ากรุ๊ปยังสนับสนุนมูลนิธิช่วยเหลือด้านกีฬาของเยอรมันเพื่อส่งเสริมเป้าหมายทางสังคมการเมืองและนักกีฬาที่องค์กรให้การสนับสนุน
จุดหมายปลายทาง > ข้อตกลงการทำการบินร่วม

ณ เดือนพฤษภาคม ค.ศ. 2023 ลุฟท์ฮันซ่าได้มีข้อตกลงการบินร่วมกับสายการบินดังต่อไปนี้:
อีเจียนแอร์ไลน์
แอร์อัสตานา
แอร์บอลติก
แอร์แคนาดา
แอร์ไชนา
แอร์โดโลมิติ LH
แอร์อินเดีย
แอร์ลิงก์
แอร์นิวซีแลนด์
ออล นิปปอน แอร์เวย์
เอเชียน่าแอร์ไลน์
ออสเตรียนแอร์ไลน์ LH
อาเบียงกา
บรัสเซลส์แอร์ไลน์ LH
คาเธ่ย์แปซิฟิค
โคปาแอร์ไลน์
โครเอเชียแอร์ไลน์
อียิปต์แอร์
เอธิโอเปียนแอร์ไลน์
สายการบินเอทิฮัด
ยูโรวิงส์ LH
อิหร่านแอร์
อิตาแอร์เวย์
เคเอ็มมอลตาแอร์ไลน์
ลาตัมแอร์ไลน์
ลอตโปลิชแอร์ไลน์
ลักซ์แอร์
สแกนดิเนเวียนแอร์ไลน์
เชินเจิ้นแอร์ไลน์
สิงคโปร์แอร์ไลน์
เซาท์แอฟริกันแอร์เวย์
ซันเอกซ์เพรส LH
สวิสอินเตอร์แนชนัลแอร์ไลน์ LH
ตัปปูร์ตูกัล
การบินไทย
เตอร์กิชแอร์ไลน์
ยูไนเต็ดแอร์ไลน์
วิสตารา
LH เป็นส่วนหนึ่งของลุฟท์ฮันซ่ากรุ๊ป